Shtab a'zosi koronavirusga chalinganlarni grippga qarshi emlash mumkinligi haqida gapirdi

«Covid-19 bilan kasallanib tuzalgan bemorlarga grippga qarshi vaksina qilish mumkin», degan u AOKAda o‘tkazilgan brifingda.
Mutaxassis grippga qarshi vaksina bir yillik vaksina bo‘lib, u har yili uchrashi mumkin bo‘lgan grippning shtammlariga qarshi ishlab chiqilishi, shu bilan birga, bu vaksina bilan inson organizmi aynan grippning shu shtammlariga qarshi immunitet hosil qilishi haqida gapirgan.
«U Covid-19 bilan kasallangan va tuzalgan bemorlarni kuz-qish mavsumida grippdan ma'lum darajada himoya qiladi yoki kasallik yengil kechishini ta'minlab beradi», dedi u.
Brifing davomida emlash qanday bemorlarga mumkin emasligiga aniqlik kiritilgan:
«Barcha somatik kasalliklar avj olish davrida tana haroratining 38 darajadan yuqori ko‘tarilishi, diareya, ich ketish, qusish, tutqanoq, qon bosimi ko‘tarilishi yoki tushishi, kuchli og‘riq sindromida va hokazolar o‘tib ketganidan keyin shifokor ko‘rigidan o‘tib sog‘lom deb tashxis qo‘yilganida, tibbiyot muassasasida shifokor-immunolog, pediatr yoki terapevt nazorati ostida emlanish kerak», degan shtab a'zosi.